23.1.2023 г.
BG
Официален вестник на Европейския съюз
C 23/25
Вътрешността на сладкарското изделие трябва да е мека и пореста.
Цветът на средината може да варира от светлобежов до жълт в зависимост от цвета на маслото и яйцата, които са използвани.
Вкусът е предимно сладък, със силен вкус и аромат на масло и яйца; захарта върху повърхността на продукта трябва да се усеща при консумирането му.
Мазнините като съставка на mantecadas създават известна влажност в устата, което придава усещане за още по-голяма пухкавост на продукта.
Вътрешната част на сладкарското изделие се усеща като мека и гладка при допир с небцето. в) Физикохимични: — съдържание на влага: най-малко 13 % и не повече от 19 %; — белтъчини: най-малко 6 %; — мазнини: най-малко 20 % и не повече от 27 %; — въглехидрати (глюкоза): най-малко 45 %; — пепел: не повече от 1,70 %; — активност на водата (aw): най-малко 0,7, но не повече от 0,9. 3.3.
Фуражи (само за продукти от животински произход) и суровини (само за преработени продукти) Продуктът „Mantecadas de Astorga“ се приготвя изключително от следните съставки в посочените пропорции: универсално пшенично брашно със сила между 100 и 150 erg и съотношение P/L (устойчивост на разтегляне спрямо еластичност на тестото) между 0,28 и 0,60 (30 % [±4 %]), кокоши яйца с черупката или пастьоризирани (23 % [± 3 %]), мазнини (23 % [± 3 %]) под формата на млечно масло и свинска мас (6 %—7,8 %) и захар под формата на бяла захар (20 % [± 4 %]).
По желание може да се добавят и други второстепенни съставки, като например мед, глюкозен сироп, декстроза, инвертна захар или други различни видове захар (не повече от 3 % от общото количество захар); освен това аромат на масло, влагозадържащи агенти, набухватели, емулгатори и разрешени консерванти. 3.4.
Специфични етапи на производството, които трябва да бъдат осъществени в определения географски район Всички етапи на производство, а именно миксирането на мазнината, разбиването на яйцата и захарта, приготвянето на сместа, разпределянето във формичките, поръсването на повърхността със захар и печенето, се осъществяват в географския район, определен в точка 4. 3.5.
Специфични правила за рязане, настъргване, опаковане и др. на продукта, за който се отнася регистрираното наименование Продуктът трябва да бъде опакован в същото (регистрирано) предприятие, в което е произведен, като бъде поставен в дървени касетки, метални кутии или кашони в предварително опакован вид или опакован в найлонови пликове.
Опаковката може да бъде затворена по няколко различни начина. 3.6.
Специфични правила за етикетиране на продукта, за който се отнася регистрираното наименование Върху всяка опаковка, в която продуктът се изпраща за консумация, трябва да бъде поставен номериран етикет за сертифициране, който задължително включва символа на ЕС за ЗГУ и наименованието „Mantecadas de Astorga“, заедно с логото на това ЗГУ.
Етикетите трябва да се поставят в опаковъчния цех по начин, непозволяващ повторното им използване.
Логото на това ЗГУ изглежда по следния начин: